UTSMYKNING PÅ KIRKESTUA

TRIPTYK

Fellesskap og samhold, barn, tro og nestekjærlighet. Alt dette rommer denne menigheten. Via symboler og farger har jeg forsøkt å samle deres filosofi og gode gjerninger i dette triptyket.

To pledd ble gitt i gave til Kirkestua i Svelvik. Begge designet og vevet for Berger fabrikker på Fossekleiva. Måkemotivet til Thorolf Holmboe fra 1920 tallet og rutemønsteret til Tor G fra nyere tid.

Pleddet minner oss om noe hverdagslig, levd liv, varme og omsorg. Spent opp på vegg som et kunstverk får det ny verdi, det åpner opp for ny tanker og mening.

Kvinnearbeid, vev og broderi blir understreket av mitt valg å tegne Svelviks skyline med tråd. Tiden det tar er en viktig del i mine arbeid.

Eiketreet står for kraft og vekst. Selve frodigheten består av egg, tegnet for liv og fruktbarhet. Brodert i mønstre og farger fra mange land og kulturer. Menighetens arbeid for flyktninger er en viktig del av brobygging mellom mennesker på tvers av tro og opprinnelse. Kirkestua et viktig samlingspunkt.

Her møtes også barna, vårt håp for fremtiden. De omfavner vår klode hvor Noahs ark er underveis, båret på en bølge av nestekjærligheten fra dette lille stedet ved Svelviksstrømmen

Gro Irene Aldrin